Nafarroako Parlamentuko Mahaiak, 2020ko otsailaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, Herritarren Segurtasuna Babesteko 4/2015 Lege Organikoa indarrean sartu zenetik Foruzaingoak egindako zehapen-espedienteei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko otsailaren 24an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun dakien:

Herritarraren Segurtasuna Babesteari buruzko 4/2015 Lege Organikoa, zeina “Mozal Legea” gisa ezagutzen baita, 2015eko martxoaren 26an onetsi zen Kongresuan, garai hartan gehiengo osoa zuen PPren babesarekin eta oposizio osoaren arbuioarekin. Gaur egun, lege hori oraindik ere indarrean dagoenez, polizia kidego desberdinek, Foruzaingoa barne, aplikatzen jarraitzen dute eta, hori dela eta, zehapen-espedienteak irekitzen eta isunak ezartzen jarraitzen da.

Horrenbestez, honako galdera hauek aurkezten dira, idatziz erantzun dakien:

– Zenbat zehapen-espediente ireki dituzte Foruzaingoko agenteek Herritarraren Segurtasuna Babesteari buruzko 4/2015 Lege Organikoa indarrean sartu zenetik?

– Aipatu lege organikoa indarrean sartu zenetik igaro diren urteetako bakoitzean zenbatekoak izan dira zehapen-espediente horien ondorioz ezarritako isunak?

– 4/2015 Lege Organikoaren 35.etik 37.era arteko artikuluetako zein apartatutan oinarritu dira ezarritako zehazpenak?

– Aipatu artikuluen apartatuetako bakoitzeko zenbat zehapen-espediente ireki dira lege organikoa indarrean sartu zenetik?

Iruñean, 2020ko otsailaren 17an

Foru parlamentaria: Adolfo Araiz Flamarique